钦定古今图书集成/明伦汇编/宫闱典/第097卷 > 《册临晋公主文》内制
## 钦定古今图书集成/明伦汇编/宫闱典/第097卷 > 《册临晋公主文》内制

古之帝女，下嫁诸侯。以正婚姻之大纲，昭肃雍之令
德。咨尔临晋公主，蹈和成性，体顺为心。颇协生知之
敏，更承师氏之训。柔明益著，淑慎攸彰。兼四教而不
违，勤六行而无斁。近日云吉，嘉礼有期。宜穆彝章，载
光册命。今遣使某、副使某持节礼册。尔其克遵法度，
用广徽猷。发明阃德，垂范于后。可不慎欤！